**2019. március 31. vasárnap**

**időközi polgármester választás**

Tisztelt Választópolgárok!

Köztudott, hogy városunkban március 31-én, vasárnap időközi polgármester választásra kerül sor.

A választás **06.00 órakor kezdődik, s a szavazókörök 19.00 órakor zárnak**.

Kérem, hogy éljenek demokratikus jogukkal és **menjenek el szavazni**!

A mozgásukban akadályozottak, betegek számára most is lehetőség van mozgóurna kérésére. Eziránti kérelmüket

* a Helyi Választási Irodához (Polgármesteri Hivatal) **pénteken (március 29-én ) 16.00** óráig van lehetőség benyújtani, illetve
* a **választás napján 12. 00 óráig** az illetékes Szavazatszámláló Bizottsághoz kell bejuttatni a kérelmet.

Mivel a választáson a személyazonosság igazolására alkalmas **érvényes okmányt** kell bemutatni, feltétlenül fontos, hogy ellenőrizzék személyi igazolványuk, (vagy jogosítvány, vagy útlevél) érvényességi idejét. Amennyiben az lejár, úgy lehetőség van még a pénteki nappal bezárólag a helyi Kormányablakban annak érvényesítése iránt kérelmet beadni. Mivel nem országos szavazásról lesz most szó, ezért a Kormányablak nem lesz nyitva vasárnap, a szavazás napján.

A választás napján a lakosságot és érdeklődőket az önkormányzat hivatalos honlapján ([www.ibrany.hu](http://www.ibrany.hu))

folyamatosan **tájékoztatjuk** majd a választáson megjelenők számáról (7, 9, 11, 13, 15, 17 18.30 órakor), valamint a Helyi Választási Bizottság eredményt megállapító döntéséről.

Kísérjék figyelemmel a honlap folyamatosan frissülő híreit majd.

 Bakosiné Márton Mária

 HVI vezető